ΜΟΥΣΙΚΟ ΣΧΟΛΕΙΟΥ ΗΡΑΚΛΕΙΟΥ

**Κανονισμός Σχολικής Βιβλιοθήκης και 1ου Αλληλοδανειστικού Διαγωνισμού**

Ο διαγωνισμός φιλαναγνωσίας, που πραγματοποιείται φέτος για πρώτη φορά στο σχολείο μας, στηρίζεται στον αλληλοδανεισμό βιβλίων. Αυτό πρακτικά σημαίνει ότι θα λειτουργήσει μια σχολική βιβλιοθήκη, που θα φροντίσει και θα οργανώσει την ασφαλή και χρονικά περιορισμένη παραχώρηση βιβλίων από τους μαθητές και τους καθηγητές του σχολείο, με σκοπό τον δανεισμό τους από άλλους. Επομένως κάθε μαθητής θα μπορεί να δανείσει στη βιβλιοθήκη του σχολείου ένα ή περισσότερα βιβλία αλλά και να δανειστεί από αυτήν όσα βιβλία επιθυμεί. Αν θέλεις και εσύ να μετέχεις στη προσπάθεια αυτή θα πρέπει να έχεις υπόψη σου τα εξής :

**Α. Για να δανείσεις βιβλία στη βιβλιοθήκη του σχολείου να θυμάσαι ότι:**

1. Μπορείς να δανείσεις ένα ή περισσότερα βιβλία.

2. Η θεματολογία τους είναι ανοικτή με μόνο περιορισμό το ανθρωπιστικό και δημοκρατικό χαρακτήρα και προσανατολισμό τους.

3. Τα βιβλία θα σου επιστραφούν μετά το τέλος του διαγωνισμού.

4. Σε περίπτωση που κάποιο βιβλίο καταστραφεί υπεύθυνο είναι το άτομο που το έχει δανειστεί και όχι το σχολείο.

5. Κατά την παράδοση των βιβλίων σου στον υπεύθυνο καθηγητή θα παραλάβεις συμπληρωμένο και υπογεγραμμένο ένα έγγραφο (πρωτόκολλο παράδοσης – παραλαβής) το οποίο πρέπει να φυλάξεις προσεκτικά γιατί θα πρέπει να το προσκομίσεις για να πάρεις πίσω το βιβλίο σου.

**Β. Για να δανειστείς βιβλία από τη βιβλιοθήκη του σχολείου πρέπει να θυμάσαι ότι:**

1. Η εγγραφή σου στη σχολική βιβλιοθήκη πραγματοποιείται αυτόματα κατά τον πρώτο δανεισμό βιβλίο που θα πραγματοποιήσεις. Πιο συγκεκριμένα ο υπεύθυνος δανεισμού θα συμπληρώσει δύο όμοιες καρτέλες, όπου θα αναγράψει τα στοιχεία σου (ονοματεπώνυμο και τάξη - τμήμα). Το ένα αντίγραφο θα παραμείνει στη βιβλιοθήκη και το άλλο θα το πάρεις εσύ.

2. Κάθε φορά που θα δανείζεσαι ή θα επιστέφεις ένα βιβλίο θα πρέπει να ελεγχείς ότι ο υπεύθυνος δανεισμού συμπλήρωσε σωστά και υπέγραψε και τα δύο αντίτυπα της καρτέλας..

3. Δε σημειώνεις τίποτε πάνω στο βιβλίο που δανείστηκες, δεν τσαλακώνεις τις σελίδες του και γενικά το προστατεύεις από οποιαδήποτε φθορά γιατί αν καταστραφεί θα πρέπει να το αντικαταστήσεις.

4. Δε μπορείς να κρατήσεις το βιβλίο πάνω από ένα μήνα.

5. Μπορείς να δανείζεσαι ένα βιβλίο κάθε φορά. Επομένως δε μπορείς να δανειστείς εκ νέου αν δεν επιστρέψεις το βιβλίο που έχεις ήδη δανειστεί.

6. Μπορείς να είσαι δανειζόμενος χωρίς να είσαι δανειστής.

**Γ. Για τη συμμετοχή στο διαγωνισμό πρέπει να έχεις υπόψη σου τα εξής:**

1. Σκοπός του διαγωνισμού είναι η καλλιέργεια της φιλαναγνωσίας και όχι του ανταγωνισμού. Ωστόσο προβλέπεται ότι οι τρεις πρώτοι νικητές θα τιμηθούν για τη προσπάθεια τους με δώρα.

2. Κάθε φορά που δανείζεσαι ένα βιβλίο θα πρέπει να παραλαμβάνεις και ένα «Αποδεικτικό Ανάγνωσης» , το οποίο πρέπει να προσκομίσεις συμπληρωμένο κατά την επιστροφή του βιβλίου. Αν δεν το καταθέσεις στον υπεύθυνο, θα θεωρηθεί ότι δεν έχεις διαβάσει το βιβλίο και η ανάγνωση του δεν θα προσμετρηθεί για το διαγωνισμό.

3. Μέτρο σύγκρισης θα είναι ο αριθμός των σελίδων, που θα διαβάσεις, ανεξάρτητα από το πλήθος, το περιεχόμενο και το μέγεθος του βιβλίου.

Η εγγραφή σου στη βιβλιοθήκη δηλώνει αυτόματα και την συμμέτοχη σου στο διαγωνισμό και την αποδοχή του παραπάνω κανονισμού.

Καλές αναγνώσεις !!!